അപകടത്തിനിടെ ബാഗുമായി മുങ്ങിയവരെ പൊലീസ് പൊക്കി കൂത്തുപറമ്ബ്: വാഹനാപകടത്തിനിടയില് ബസ് യാത്രികന്റെ പണമടങ്ങിയ ബാഗുമായി മുങ്ങിയ രണ്ടുപേരെ കൂത്തുപറമ്ബ് പൊലീസ് പൊക്കി. പൊലീസ് നടത്തിയ സമര്ത്ഥമായ അന്വേഷണത്തിലാണ് മണിക്കൂറുകള്ക്കകം ഇരുവര്ക്കും പിടിവീണത്. വ്യാഴാഴ്ച രാവിലെ 9.15 ഓടെ ചാലക്കുന്നില് ബസിന് പിറകില് കാറിടിച്ചായിരുന്നു അപകടം. അപകടത്തെ തുടര്ന്ന് ഏറേനേരം ഇതുവഴിയുള്ള വാഹന ഗതാഗതം തടസപ്പെട്ടു. അപകടവിവരം അറിയുന്നതിന് വേണ്ടിയാണ് ബസ് യാത്രക്കാരനായ നാറാത്ത് സ്വദേശിയായ സംഗീത് സീറ്റില് ബാഗും വച്ച് പുറത്തേക്ക് ഇറങ്ങിയത്. എന്നാല് അല്പ്പസമയത്തിനകം തിരിച്ച് ബസില് എത്തുമ്ബോഴേക്കും സീറ്റില് ബാഗുണ്ടായിരുന്നില്ല. ഇതിനിടെ രണ്ടുപേര് ബാഗുമായി മാനന്തവാടി ബസില്ക്കയറുന്നത് മറ്റ് യാത്രക്കാരുടെ ശ്രദ്ധയില്പ്പെട്ടിരുന്നു. ഇതിനെ തുടര്ന്ന് കൂത്തുപറമ്ബ് പൊലീസിനെ ഉടന് വിവരമറിയിക്കുകയായിരുന്നു. കൂത്തുപറമ്ബ് സ്റ്റാന്ഡില് വച്ച് പൊലീസ് ബസില് നടത്തിയ പരിശോധനയിലാണ് തിരുവനന്തപുരം, മൂവാറ്റുപുഴ സ്വദേശികളില് നിന്ന് സംഗീതിന്റെ ബാഗ് കണ്ടെത്തിയത്. എന്നാല് ബാഗ് തിരിച്ചുകിട്ടിയ സാഹചര്യത്തില് സംഗീത് പരാതിയില് നിന്ന് പിന്വാങ്ങി. സൃഹൃത്തിന്റേതെന്ന് കരുതിയാണ് ബാഗ് എടുത്തതെന്നായിരുന്നു ഇരുവരുടെയും മൊഴി.